Tragedie în Turcia. Cel puţin 28 de oameni au murit în urma a două avalanşe. .
O avalanşă a ucis cel puţin 23 de salvatori, care interveneau la locul unei alte căderi de zăpadă. Avalanşa iniţială a lovit un vehicul de deszăpezire şi un autobuz şcolar, cu un bilanţ de 5 morţi şi 2 dispăruţi. Eforturile de salvare sunt împiedicate de vânt, ceaţă şi ninsoare.
Cel puţin 28 de oameni au murit în urma a două avalanşe care au avut loc în oraşul turc Bahcesehir, în provincia Van, aflată la graniţa cu Iranul.O primă avalanşă a lovit un vehicul de deszăpezire şi un autobuz şcolar, cu un bilanţ de cinci morţi şi doi dispăruţi. 300 de membri ai echipelor de intervenţie au fost chemaţi la faţa locului, atunci când a avut loc a doua avalanşă.Cel puţin 23 de salvatori au fost ucişi pe drumul montan, în timp ce alţii au rămas îngropaţi sub zăpadă şi sunt daţi dispăruţi. Alţi 25 de oameni au fost scoşi de sub munţii de zăpadă în viaţă şi transportaţi la spital.Eforturile de localizare a posibililor supravieţuitori sunt afectate de ceaţă, vântul puternic şi de ninsoare, potrivit site-ului TRT World.Sursă foto: CNN Turcia.